נינה מרגוליוס 2017-1943

נינה מרגוליוס נולדה בסטוקהולם ב1943. מגיל צעיר אהבה כל מה שקשור לחינוך גופני והמקצוע האהוב עליה היה התעמלות קרקע, ולא במפתיע בחרה ללמוד פיזיותרפיה. בנוסף, הייתה פעילה בבני עקיבא בסקנדינביה ושם נדבקה ב"ג'וק הציוני" .

את לימודי הפיזיותרפיה סיימה בסטוקהולם, התחתנה ב1966 ובסוף 1967 עלתה ארצה עם בעלה וביתה הבכורה, והתגוררה בירושלים.

נינה עבדה בבה"ח אלין, ואח"כ בקופת חולים כללית במכונים שונים במחוז ירושלים, כאשר לכמה שנים ניהלה את המכון בבית שמש.

נינה הייתה מנהלת ועמיתה אהובה ומוערכת, תמיד עבדה במסירות ובחריצות. מאז מחלתה הציגה נחישות להילחם במחלה ולהמשיך לעבוד. במשך שנים, אחרי כל נסיגה מצאה כוחות לחזור ולעבוד במסירות ובשמחה, וכך לימדה את כל מי שעבד איתה איך להעריך את החיים, לעשות הכי טוב שאפשר,לעבוד בחריצות, ולא להתייאש. נינה השאירה 3 ילדים ו9 נכדים, חברים וידידים רבים.

יהי זכרה ברוך.